Песма Евровизије 2014.
Песма Евровизије 2014. (; ) је био 59. по реду избор за Песму Евровизије. Одржан је у Копенхагену, главном граду Данске, захваљујући победи Емели де Форест на Евровизији 2013. године у Малмеу, са песмом -{"Only Teardrops"}-. Данска је по трећи пут угостила такмичаре фестивала, а прво домаћинство имала је 1964. године. Емитер такмичења био је дански јавни сервис -{DR}-. Полуфиналне вечери биле су 6. и 8. маја 2014. године, а велико финале је одржано 10. маја 2014. године. Водитељи шоуа су били Лиз Рене, Николај Копел и Пилов Асбек. На такмичењу је учествовало укупно 37 земаља, а као земље повратнице учешће су узели Пољска (након двогодишње паузе) те Португал (након једногодишње паузе), док су Бугарска, Кипар, Србија и Хрватска ово такмичење прескочили због финансијских и других разлога. Дебитаната 2014. године на Евровизији није било.